Kort tid senere blir helikopteret som Miller sitter i, angrepet av gerilja. Miller klarer ikke å ta ut angriperen, isteden gjør en annen i helikopteret det. Piloten mener at Miller ikke er kapabel som soldat, og Miller får et rykte på seg som inkompetent. Under ett oppdrag får Beckett og Miller hjelp fra lokale indianere som hjelper dem forbi gerilja og opprørere, i bytte mot at de eliminerer El Cirujano, en tidligere tortur-ekspert fra CIA som arbeider for opprørerne. Beckett forventer at Miller gjør dette for å hevde seg som skarpskytter.